কিছু হাদিস গ্রন্থ থেকে এ জাতীয় বর্ণনা করে ইসলামের শত্রুরা আল্লাহর নবী(ﷺ) এর উপর নোংরা অভিযোগ আনতে চায়। আল্লাহ তা'আলা দ্বীন ইসলামকে হেফাজত করবেন। এটা আল্লাহর ওয়াদা। তাই আজ পর্যন্ত কুরআন-সুন্নাহকে কেউ বিকৃত করতে পারেনি, আর আল্লাহ যত দিন চায় পারবেও না, ইন শা আল্লাহ। তবে এই দ্বীনকে বিকৃত করা ও তার মধ্যে নানা জিনিস সংযুক্ত করার অপচেষ্টা বার বার ইসলামের শত্রুরা করে এসেছে ও করে যাবে। তাদের এই কথাগুলো ওলামাগন বস্তুনিষ্ঠভাবে খন্ডন করেছেন। এমন নয় যে মুহাদ্দিসগণ এই হাদিসকে খ্রিষ্টান বা নাস্তিকদের থেকে নিয়েছে তাই এখন জাল বলছেন। বরং তাঁরাই এই বর্ণনাকারীর হাদিস এনেছেন আর তাঁরাই এই বর্ণনার মান যাচাই করেছন। খ্রিষ্টান ও নাস্তিকরা মুহাদ্দিসদের কিতাব থেকে হাদিস তো নিয়েছে, কিন্তু হাদিস বিষয় তাদের ইনসাফ ও গবেষণালব্ধ মন্তব্যগুলো নেয়নি। মুহাদ্দিসদের নিজেদের কিতাবে এই বর্ণনা ও এর ইনসাফভিত্তিক আলোচনা তাদের সব থেকে বড় বৈশিষ্ট্য।